**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „VIEŠOSIOS ERDVĖS ĮRENGIMAS BIRUTĖS GYVENVIETĖS PARKE” IR** **JO DALINIO** **FINANSAVIMO**

2020 m. vasario 19 d. Nr. 34-269

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgdama į Birutės kaimo bendruomenės 2020-02-10 prašymą ir 2020-02-17 prašymą Nr. 2 „Dėl patikslinto prašymo vietos projektui finansuoti“, Lazdijų rajono savivaldybės taryba n u s p r e n d ž i a:

1. Pritarti Birutės kaimo bendruomenės projektui „Viešosios erdvės įrengimas Birutės gyvenvietės parke“ ir numatyti 2020 m. Lazdijų rajono savivaldybės biudžete 600 Eur šio projekto įgyvendinimui.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, tel. (8 318) 51 244

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PRITARIMO PROJEKTUI „VIEŠOSIOS ERDVĖS ĮRENGIMAS BIRUTĖS GYVENVIETĖS PARKE” IR** **JO DALINIO** **FINANSAVIMO“**

**AIŠKINAMASIS RAŠTAS**

2020-02-17

Lazdijų rajono savivaldybės tarybos sprendimo projektas „Dėl pritarimo projektui „Viešosios erdvės įrengimas Birutės gyvenvietės parke“ ir jo dalinio finansavimo” parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgiant į Birutės kaimo bendruomenės 2020-02-10 prašymą ir 2020-02-17 prašymą Nr. 2 „Dėl patikslinto prašymo vietos projektui finansuoti“.

Šio sprendimo tikslas – pritarti Birutės kaimo bendruomenės projektui „Viešosios erdvės įrengimas Birutės gyvenvietės parke“ ir numatyti 2020 m. Lazdijų rajono savivaldybės biudžete 600 Eur šio projekto įgyvendinimui.

Birutės kaimo bendruomenė rengia projektą „Viešosios erdvės įrengimas Birutės gyvenvietės parke“ pagal 2020 metų Nacionalinės paramos kaimo bendruomenių veiklai teikimo taisyklėse, patvirtintose Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, remiamą sritį – kaimo vietovės viešųjų erdvių sutvarkymas, pritaikant jas kaimo gyventojų poreikiams (pvz. poilsio ir (arba) laisvalaikio vietos įrengimas).

Jeigu būtų skirtas finansavimas šiam projektui, tai 2020 metais Tautrimų k., Šeštokų seniūnijoje (Birutės gyvenvietės parke) būtų įrengta vaikų žaidimų aikštelė (3 treniruokliai, 1 supynės, 4 suolai, 4 šiukšliadėžės). Bendra projekto vertė – 5195,05 Eur su PVM.

Didžiausia paramos suma projektui su PVM yra 5000 Eur, tačiau projektų atrankos metu paramos paraiškos sugrupuojamos pagal atskiras veiklos sritis ir balai skiriami pagal pareiškėjo prisidėjimo lėšas. Birutės kaimo bendruomenė prašo Lazdijų rajono savivaldybės prisidėti prie projekto įgyvendinimo ir skirti 600 Eur projekto veikloms finansuoti, nes pati bendruomenė lėšų prie projekto prisidėjimo neturi.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė